wannaphong/clean_thaiwikipedia huggingface dataset:
# Harrisinopsis
Harrisinopsis เป็นสกุลของผีเสื้อกลางคืนที่อยู่ในวงศ์ Zygaenidae

 สปีชีส์ 
สปีชีส์:
 Harrisinopsis robusta Jordan, ค.ศ. 1913
# Gaedea
Gaedea เป็นสกุลของผีเสื้อกลางคืนที่อยู่ในวงศ์ Zygaenidae

 สปีชีส์ 
สปีชีส์:
 Gaedea separata Hering, ค.ศ. 1925
# Hampsonia
Hampsonia เป็นสกุลของผีเสื้อกลางคืนที่อยู่ในวงศ์ Zygaenidae

 สปีชีส์ 
สปีชีส์:

 Hampsonia bifasciata 
 Hampsonia pulcherrima
# Heteropan
Heteropan เป็นสกุลของผีเสื้อกลางคืนที่อยู่ในวงศ์ Zygaenidae

สายพันธุ์ในสกุลนี้พบในภูมิภาคเอเชียตะวันออกเฉียงใต้

 สปีชีส์ 
สปีชีส์:

Heteropan agriolina 
Heteropan alberti 
Heteropan albicosta 
Heteropan albicruciata 
Heteropan alienus 
Heteropan analis 
Heteropan anisus 
Heteropan apicalis 
Heteropan appendiculata 
Heteropan coeruleus 
Heteropan cupreatus 
Heteropan cyaneus 
Heteropan difformis 
Heteropan dolens 
Heteropan eremophila 
Heteropan fuscescens 
Heteropan iscatus 
Heteropan lutulenta 
Heteropan lycaenoides 
Heteropan rubricollum 
Heteropan scintillans 
Heteropan submacula 
Heteropan truncata
# Eucorma
Eucorma เป็นสกุลของผีเสื้อกลางคืนที่อยู่ในวงศ์ Zygaenidae

 สปีชีส์ 
สปีชีส์:
 Eucorma euphaena Jordan, ค.ศ. 1907
 Eucorma hampsoni Holland, ค.ศ. 1900
 Eucorma intercisa Walker, ค.ศ. 1854
 Eucorma obliquaria Fabricius, ค.ศ. 1787
# จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดศรีสะเกษ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 5 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# ไป๋ เซียวหม่า
ไป๋ เซียวหม่า (เกิดวันที่ 7 พฤษภาคม ค.ศ. 1986) เดิมชื่อ ไป๋ หมินเจี๋ย เป็นนักแบดมินตันชาวไต้หวัน เธอเข้าแข่งขันในเอเชียนเกมส์ 2006, 2010 และ 2014 เธอเป็นตัวแทนสหรัฐตอนเปิดตัวใน 2023 BWF World Senior Championships ที่ช็อนจู ประเทศเกาหลีใต้
# จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดศรีสะเกษ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ  พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# ยันต์สู้ปืน
ยันต์สู้ปืน เป็นภาพยนตร์ไทยแนวโลดโผน สุขนาฏกรรม ปี พ.ศ. 2527 ที่สร้างและจัดจำหน่ายโดยพูนทรัพย์โปรดักชั่น จากการกำกับของครูชาลี อินทรวิจิตร นำแสดงโดยสรพงศ์ ชาตรี และหม่อมหลวงสุรีย์วัลย์ สุริยง เข้าฉายครั้งแรกเมื่อวันที่ 16 กุมภาพันธ์ พ.ศ. 2527 ที่โรงภาพยนตร์โคลีเซี่ยม โรงภาพยนตร์พาราเมาท์ และศาลาเฉลิมกรุง

 เนื้อเรื่อง 
ยันต์สู้ปืน บอกเล่าเรื่องราวของ โชน ชุมพวง (สรพงศ์ ชาตรี) อดีตทหารผ่านศึกที่เดินทางกลับบ้านและพบว่า หมอแช่ม (สุวิน สว่างรัตน์) และ อาด (ศรินทิพย์ ศิริวรรณ) ซึ่งเป็นพ่อและแม่ของเขาถูกฆ่าตายอย่างโหดเหี้ยม พร้อมกับเผาบ้านทิ้ง โดยพบผ้าแพรแดงผูกไว้และยังมี ยันต์มหาจักร ที่มีอิทธิฤทธิ์ทำให้ผู้ครอบครองอยู่ยงคงกระพันตกอยู่ ทำให้ น้าสิงห์ (โดม สิงห์โมฬี) เพื่อนสนิทของหมอแช่มเข้าใจว่าเป็นฝีมือของ เสือแผน (มานพ อัศวเทพ) เพื่อนสนิทของตนอีกคนที่เป็นอดีตโจรป่าที่หวังจะมาแย่งชิง ยันต์มหาจักร จากหมอแช่ม โชนจึงรีบไปยังบ้านของเสือแผนที่อยู่ในป่าทันทีเพื่อล้างแค้นให้พ่อและแม่

แต่ก่อนที่จะเกิดการสูญเสีย น้าสิงห์ ได้เข้ามาห้ามและเปิดเผยความจริงว่าเป็นการเข้าใจผิดเพราะมีคนเห็นเสือแผนนำของป่าไปขายในวันเกิดเหตุ เสือแผนจึงมั่นใจว่าต้องเป็นแผนของ ปลื้ม ประโคนชัย (สุเชาว์ พงษ์วิไล) และ เจน วนาพรรณ (เกชา เปลี่ยนวิถี) สองคู่อริของตนที่หวังจะให้โชนและเสือแผนฆ่ากันเองและช่วงชิง ยันต์มหาจักร เอามาไว้ในการครอบครอง โดยเฉพาะนายเจนที่เป็นคู่อริสำคัญของเสือแผนเพราะเขาฉุด ทองสี (สุพรรณี จิตต์เที่ยง) เมียของเสือแผนไปเป็นเมีย 

ทั้ง 3 คนจึงเริ่มปฏิบัติการล้างแค้นโดยมี ศรีนวล (หม่อมหลวงสุรีย์วัลย์ สุริยง) และ คำม่อย (ดี๋ ดอกมะดัน) สองนายตำรวจที่ปลอมตัวเป็นขอทานเพื่อสืบข่าวคราวเกี่ยวกับผู้มีอิทธิพลที่กระทำผิดในท้องที่เป็นผู้ช่วยคอยให้ความช่วยเหลือ ฝั่งของเสี่ยปลื้มและนายเจนจึงจับ อุมา (อัญชลี ไชยศิริ) เจ้าของโรงแรม และ วิชุดา (ธิติมา สังขพิทักษ์) น้องสาวต่างสายเลือดของเสี่ยปลื้ม สองคนรักของโชนรวมถึงทองสีที่ทรยศนำข่าวไปบอกเสือแผนเป็นตัวประกันเพื่อให้โชนนำยันต์มหาจักรมาแลกที่โรงโม่หิน แต่เกิดการหักหลังเมื่อเสี่ยปลื้มแย่งชิงยันต์มหาจักรไป ทำให้เกิดการต่อสู้กันขึ้น เป็นโชนที่จัดการ ปลัดใหญ่ (ฤทธิ์ ลือชา) มือขวาคนสนิทของนายเจน และตัวเสี่ยปลื้มได้สำเร็จ ขณะที่เสือแผนเป็นฝ่ายที่จัดการนายเจน

 นักแสดง 
 นักแสดงหลัก ตัวละคร  นักแสดง โชน ชุมพวง สรพงศ์ ชาตรี ศรีนวล หม่อมหลวงสุรีย์วัลย์ สุริยง เจน วนาพรรณ เกชา เปลี่ยนวิถี ปลื้ม ประโคนชัย สุเชาว์ พงษ์วิไล เสือแผน มานพ อัศวเทพ นักแสดงสมทบ น้าสิงห์ โดม สิงห์โมฬี อุมา อัญชลี ไชยศิริ วิชุดา  ธิติมา สังขพิทักษ์ ทองสี สุพรรณี จิตต์เที่ยง ปลัดใหญ่ ฤทธิ์ ลือชา คำม่อย ดี๋ ดอกมะดัน  เป็ด เชิญยิ้ม ฮอด พิภพ ภู่ภิญโญ คำหมาน สมศักดิ์ ชัยสงคราม  ฉัตร มงคลชัย  โสธร รุ่งเรือง แนบ โจ๊ก ท่าฉลอม นักแสดงรับเชิญ แช่ม ชุมพวง สุวิน สว่างรัตน์ อาด ชุมพวง ศรินทิพย์ ศิริวรรณ ผู้การตำรวจ ชาลี อินทรวิจิตร
# Dendrocera
Cerodendra เป็นสกุลของผีเสื้อกลางคืนที่อยู่ในวงศ์ ZygaenidaeEfetov, Konstantin & Tarmann, Gerhard. (ค.ศ. 2024). An annotated catalogue of the Procridinae of the World (Lepidoptera: Zygaenidae). SHILAP Revista de lepidopterología. 52. 409-547. 10.57065/shilap.956

 สปีชีส์ 
 Cerodendra bipuncta 
 Cerodendra quadripunctata
# Epizygaenella
Epizygaenella เป็นสกุลของผีเสื้อกลางคืนที่อยู่ในวงศ์ Zygaenidae

สปีชีส์ในสกุลนี้พบได้ในเอเชียกลาง

 สปีชีส์ 
สปีชีส์:
 Epizygaenella caschmirensis
# คริสติน กูบา
คริสติน กูบา (เกิดวันที่ 15 กุมภาพันธ์ ค.ศ. 1997) เป็นนักแบดมินตันชาวเอสโตเนีย เธอได้เหรียญทองแดงใน 2015 European Junior Championships ประเภทหญิงคู่กับ Helina Rüütel กูบาเข้าแข่งขันในกีฬาโอลิมปิกเยาวชนหนานจิง 2014 บากู 2015 และยูโรเปียนเกมส์ที่มินสค์ 2019 และในโอลิมปิกโตเกียว 2020
# จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 

เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรลักษ์, อำเภอกันทรารมย์ และกิ่งอำเภอยางชุมน้อย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอขุขันธ์, อำเภอราษีไศล, อำเภออุทุมพรพิสัย, อำเภอปรางค์กู่, อำเภอขุนหาญ และอำเภอไพรบึง
# ผีเสื้อกลางคืน
ผีเสื้อกลางคืน เป็นกลุ่มแมลงที่ประกอบไปด้วยสมาชิกทั้งหมดของอันดับผีเสื้อที่ไม่ใช่ผีเสื้อ เดิมทีพวกมันถูกจัดเป็นอันดับย่อย Heterocera แต่กลุ่มนี้เป็นพาราฟีเลติกเมื่อเทียบกับผีเสื้อ (อันดับย่อย Rhopalocera) และไม่มีการใช้หน่วยอนุกรมวิธานอนุกลุ่มนี้ในระบบการจัดหมวดหมู่สมัยใหม่ ผีเสื้อกลางคืนเป็นสมาชิกส่วนใหญ่ของอันดับนี้ มีสปีชีส์ของผีเสื้อกลางคืนประมาณ 160,000 สปีชีส์ ซึ่งหลายชนิดยังไม่ได้รับการอธิบาย สปีชีส์ส่วนใหญ่ของผีเสื้อกลางคืนออกหากินเวลากลางคืน แต่ก็มีบางสปีชีส์ที่ออกหากินยามพลบค่ำและกลางวันด้วย
# จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 

เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรลักษ์, อำเภอกันทรารมย์ และกิ่งอำเภอยางชุมน้อย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอขุขันธ์, อำเภอราษีไศล, อำเภออุทุมพรพิสัย, อำเภอปรางค์กู่, อำเภอขุนหาญ และกิ่งอำเภอไพรบึง
# คาร์ล โยแฮนเนส วิธ
คาร์ล โยแฮนเนส วิธ (11 ธันวาคม ค.ศ. 1877 – 16 มิถุนายน ค.ศ. 1923) เป็นแพทย์และนักวิทยาสัตว์พวกแมงมุมชาวเดนมาร์ก ซึ่งเชี่ยวชาญด้านแมงป่องเทียมและเล็น

วิธเกิดที่เลมวิกโดยมีพ่อชื่อนิกูไล รัสมุส วิธ กับภรรยาของเขาที่ชื่อราสมีเน โซฟี โดโรเธีย วิธ แต่ต้องกลายเป็นเด็กกำพร้าเมื่ออายุได้ 5 ขวบ และวิธได้แต่งงานกับอิงเง เคอโบ เมื่อวันที่ 1 กรกฎาคม ค.ศ. 1909 และมีลูกด้วยกันสามคน ต่อมา วิธเสียชีวิตใน ค.ศ. 1923 ที่สกริบทรับในเขตแพริชเฮเลเบค (เทศบาลเฮลซิงเงอร์) ขณะที่ยังทำงานวิทยานิพนธ์เกี่ยวกับโรคลูปัสอยู่

 อาชีพนักสัตววิทยา 
หลังจากสำเร็จการศึกษาจากมหาวิทยาลัยออกซฟอร์ดใน ค.ศ. 1896 วิธได้ศึกษาด้านธรรมชาติวิทยาและภูมิศาสตร์ รวมถึงใน ค.ศ. 1904 เขาได้เดินทางไปศึกษาวิจัยที่ประเทศอังกฤษ โดยเฉพาะอย่างยิ่งที่พิพิธภัณฑ์บริติช ส่วนใน ค.ศ. 1905 เขาได้รับรางวัลชิบบี  สำหรับผลงานเกี่ยวกับโอพิลิโอคาริฟอมส์ของเขา

 อาชีพทางการแพทย์ 
ด้วยความที่ไม่มั่นใจว่าสัตววิทยาสามารถสร้างอนาคตที่มั่นคงได้ วิธจึงได้ไปเรียนแพทยศาสตร์ รวมทั้งใช้เวลาอยู่ที่สถาบันปาสเตอร์  ในปารีส เขาเข้าร่วมในการสำรวจเรื้อนฝรั่งเศส–เดนมาร์กที่อินเดียตะวันตกของเดนมาร์กเมื่อ ค.ศ. 1909 และสำเร็จการศึกษาใน ค.ศ. 1911 จากนั้น ได้เริ่มทำงานในฐานะตจแพทย์ที่โรงพยาบาลมหาวิทยาลัยและโรงพยาบาลเทศบาลในโคเปนเฮเกน
# Xenacoelomorpha
Xenacoelomorpha  เป็นไฟลัมขนาดเล็กของสัตว์ไร้กระดูกสันหลังไบลาทีเรีย ประกอบด้วยกลุ่มพี่น้องสองกลุ่ม ได้แก่ xenoturbellid และ acoelomorph ไฟลัมนี้ได้รับการตั้งชื่อในเดือนกุมภาพันธ์ ค.ศ. 2011 และได้รับการแนะนำตามลักษณะเฉพาะทางสัณฐานวิทยา (ลักษณะที่จำแนกสัตว์ในกลุ่ม) ซึ่งได้รับการยืนยันจากการวิเคราะห์ข้อมูลทางโมเลกุล (ความคล้ายคลึงกันในดีเอ็นเอของสัตว์ในกลุ่มนี้)
# Chaetognatha
Chaetognatha (หรือ chaetognaths  แปลว่า "ขากรรไกรขน") เป็นไฟลัมของหนอนทะเลที่เป็นนักล่า ซึ่งเป็นส่วนประกอบหลักของแพลงก์ตอนทั่วโลก โดยทั่วไปแล้วเรียกว่า หนอนลูกศร พวกมันส่วนใหญ่เป็นเนคโทนิก อย่างไรก็ตามประมาณ 20% ของสปีชีส์ที่รู้จักเป็นเขตเบนทิก และสามารถเกาะติดกับสาหร่ายและหิน พบในน้ำทะเลทุกชนิดตั้งแต่บริเวณผิวน้ำทะเลในเขตร้อนและสระน้ำตื้นจนถึงทะเลลึกและขั้วโลก หนอนลูกศรส่วนใหญ่มีลำตัวโปร่งใสและมีรูปทรงเหมือนปลาหอก แต่บางชนิดในทะเลลึกจะมีสีส้ม ขนาดของมันอยู่ในช่วง 

หนอนลูกศรถูกบันทึกครั้งแรกโดยนักธรรมชาติวิทยาชาวดัตช์ มาร์ตินัส สแลบเบอร์ ในปี ค.ศ. 1775 ณ ปี ค.ศ. 2021 นักชีววิทยารู้จักสปีชีส์ของมันจำนวน 133 ชนิด ที่จัดอยู่ในกว่า 26 สกุล และ 8 วงศ์ แม้จะมีความหลากหลายของสปีชีส์จำกัด แต่มันมีจำนวนมาก

หนอนลูกศรมีความสัมพันธ์อย่างใกล้ชิดและอาจจะเป็นส่วนหนึ่งของ Gnathifera ซึ่งเป็นเคลดของโปรโตสโตมที่ไม่อยู่ในกลุ่ม Ecdysozoa หรือ Lophotrochozoa
# Hemichordate
Hemichordata  เป็นไฟลัมที่ประกอบด้วยสัตว์ทะเลได้แก่ triploblastic, eucoelomate และ deuterostome ซึ่งเป็นสัตว์มีสมมาตรแบบสองข้าง ซึ่งโดยทั่วไปถือว่าเป็นกลุ่มพี่น้องของเอไคโนเดอร์มาตา พวกมันปรากฏตัวครั้งแรกในยุคแคมเบรียนตอนต้นหรือกลางและประกอบด้วยสองชั้นหลัก ได้แก่ Enteropneusta (หนอนเกาลัด) และ Pterobranchia ชั้นที่สามคือ Planctosphaeroidea รู้จักกันแค่จากตัวอ่อนของสปีชีส์เดียว Planctosphaera pelagica ชั้น Graptolithina ซึ่งเคยถูกพิจารณาว่าสูญพันธุ์ ตอนนี้ถูกจัดให้อยู่ในกลุ่ม pterobranchs โดยมีตัวแทนที่เป็นสปีชีส์เดียวคือ Rhabdopleura

หนอนเกาลัดเป็นสิ่งมีชีวิตรูปร่างเหมือนหนอนที่มักอาศัยอยู่เพียงตัวเดียว พวกมันส่วนใหญ่จะอาศัยอยู่ในโพรง (ท่อที่ถูกสร้างขึ้นเป็นครั้งแรก) และเป็นผู้บริโภคเศษซาก (deposit feeders) แต่สปีชีส์ก็เป็นผู้กรองอาหารจากฟารีนเจียล (pharyngeal filter feeders) ในขณะที่บางวงศ์เป็นสัตว์ที่กินซาก (detritivores) ที่อาศัยอยู่อย่างอิสระ หลายสปีชีส์รู้จักกันดีในการผลิตและสะสมฟีนอลที่มีฮาโลเจนและไพโรลหลายชนิด Pterobranchs เป็นผู้กรองอาหาร ส่วนใหญ่เป็นแบบอาณานิคมและอาศัยอยู่ในโครงสร้างท่อคอลลาเจนที่เรียกว่า coenecium{{cite definition coenecium (plural coenecia)
(biology) A branching tubular network inhabited by colonies of pterobranches journal|last=Sato|first=Atsuko|author2=Bishop JDD |author3=Holland PWH |title=Developmental biology of pterobranch hemichordates: history and perspectives|journal=Genesis|year=2008|volume=46|pages=587–91|doi=10.1002/dvg.20395|pmid=18798243|issue=11|s2cid=37286764 |doi-access=}}

การค้นพบของสเต็มกรุ๊ปเฮมิโคร์ดาต Gyaltsenglossus แสดงให้เห็นว่า เฮมิโคร์ดาตในยุคแรก ๆ รวมลักษณะบางประการจากสองชั้นที่แตกต่างกันทางสัณฐานวิทยา
# Symbion
Symbion เป็นสกุลของสัตว์น้ำจืดที่อาศัยในน้ำเค็มมีขนาดเล็กกว่า 0.5 มม. ที่พบอาศัยอยู่บนปากของกุ้งน้ำเย็น พวกมันมีร่างกายคล้ายถุง และมีสามรูปแบบที่แตกต่างกันในแต่ละช่วงของวงจรชีวิตสองขั้นตอนของพวกมัน พวกมันดูแตกต่างจากสัตว์อื่น ๆ มาก จนได้รับการจัดตั้งไฟลัมใหม่ชื่อ Cycliophora หลังจากการค้นพบในปี ค.ศ. 1995 ซี่งเป็นไฟลัมใหม่ของสิ่งมีชีวิตหลายเซลล์ที่ถูกค้นพบเป็นครั้งแรกนับตั้งแต่ลอริซิเฟอราในปี ค.ศ. 1983
# สะพานบาสอน
สะพานบาสอน (เวียดนาม: Cầu Ba Son), ซึ่งก่อนหน้านี้มีชื่อชั่วคราวว่า สะพานถูเถี่ยม 2 (Thủ Thiêm 2 Bridge), เป็นสะพานขนาด 6 เลนในนครโฮจิมินห์ เวียดนาม เปิดใช้งานในปี พ.ศ. 2565 โดยสะพานนี้พาดข้ามแม่น้ำไซง่อนเชื่อมระหว่างเขต 1 และนครถูดึก

สะพานนี้ตั้งชื่อตามอู่ต่อเรือประวัติศาสตร์บาสอนที่ตั้งอยู่ใกล้เคียง ปัจจุบันพื้นที่นั้นเปลี่ยนเป็นโครงการบาสอนคอมเพล็กซ์ นอกจากนี้ยังมีสถานีบาสอนบนรถไฟฟ้ามหานครโฮจิมินห์สาย 1 ในเขต 1 ใกล้สะพาน โดยเริ่มเปิดใช้งานเมื่อวันที่ 22 ธันวาคม พ.ศ. 2567
# Phoronid
Phoronid (ชื่อวิทยาศาสตร์ Phoronida, บางครั้งเรียกว่า หนอนม้าหมุน) เป็นไฟลัมขนาดเล็กของสัตว์ทะเลที่ใช้ลอฟอโฟร์ (พวงของหนวด) ในการกรองอาหารและสร้างท่อยืนขึ้นจากคีทิน เพื่อรองรับและปกป้องร่างกายที่อ่อนนุ่มของพวกมัน พวกมันอาศัยอยู่ในมหาสมุทรและทะเลส่วนใหญ่ รวมถึงมหาสมุทรอาร์กติก แต่ไม่รวมถึงมหาสมุทรแอนตาร์กติก และอาศัยอยู่ระหว่างเขตน้ำขึ้นน้ำลงและน้ำลึกประมาณ 400 เมตรลงไป ส่วนใหญ่ Phoronid โตเต็มวัยยาวประมาณ 2 ซม และกว้างประมาณ 1.5 มม ถึงแม้ว่าขนาดที่ใหญ่ที่สุดจะยาวถึง 50 ซม.

ชื่อของกลุ่มมาจากสกุลของมัน คือ Phoronis "New Latin, from Phoronis + ." "New Latin, probably from Latin Phoronis (Io, นักบวชในตำนานของ Argos ที่ได้รับความรักจากซูส)."
# โซโบโระ
โซโบโระ  หรือ โร่วเซ่า  เป็นอาหารที่ทำโดยการตุ๋น เนื้อหมู เนื้อไก่ เนื้อวัว เนื้อปลา หรือ เนื้อกุ้ง นำไปสับละเอียด อาจใส่ไข่คนด้วย แล้วผัดจนแห้ง

อาจนำมากินพร้อมกับข้าว โดยทำเป็นซูชิ หรือใส่ในเบนโต นอกจากนี้ โซโบโระเนื้อไก่ต้มกับหัวไชเท้าหรือฟักทองจะเรียกว่า โซโบโรนิ (そぼろ煮)

อุรากามิโซโบโระ (อาหารผัดใส่เนื้อหมูและผัก เช่น โกโบ) ซึ่งเป็นอาหารท้องถิ่นของจังหวัดนางาซากิ บางครั้งเรียกสั้น ๆ ว่า "โซโบโระ" แต่เป็นคนละอย่างกับโซโบโระที่กล่าวข้างต้น
# Priapulida
Priapulida (หนอนไพราปูลิด มาจากภาษากรีก πριάπος, priāpos 'Priapus' + ละติน -ul-, คำย่อ) บางครั้งเรียกว่า หนอนอวัยวะเพศ เป็นไฟลัมของหนอนทะเลที่ไม่มีการแบ่งส่วน ชื่อของไฟลัมนี้เกี่ยวข้องกับเทพเจ้าแห่งความอุดมสมบูรณ์ในกรีก เนื่องจากรูปร่างทั่วไปและปากที่ยืดหยุ่นที่มีหนามของมัน (สามารถหดกลับได้) ซึ่งอาจคล้ายรูปร่างของอวัยวะเพศชายของมนุษย์ พวกมันอาศัยอยู่ในโคลนและในน้ำตื้นที่มีความลึกไม่เกิน  บางสปีชีส์มีความสามารถพิเศษในการทนต่อไฮโดรเจนซัลไฟด์ น้ำไร้ออกซิเจน และความเค็มต่ำ Halicryptus spinulosus ดูเหมือนจะชอบน้ำเค็มอ่อนในพื้นที่น้ำตื้น The phylogeny, classification and zoogeography of the class Priapulida. II. Revision of the family Priapulidae and zoogeography of priapulids พวกมันสามารถพบได้ค่อนข้างมากในบางพื้นที่ ในอ่าวของอะแลสกาได้มีการบันทึกพบหนอน Priapulus caudatus จำนวน 85 ตัวต่อตารางเมตร ขณะที่ความหนาแน่นของตัวอ่อนสามารถสูงถึง 58,000 ตัวต่อตารางเมตร (5,390 ตัวต่อตารางฟุต) 

พวกมันเคยถูกจัดอยู่ในกลุ่ม Gephyrea ร่วมกับ เอไคยูรา และ หนอนถั่ว แต่หลักฐานทางสัณฐานวิทยาและโมเลกุลที่ชัดเจนยืนยันว่าพวกมันอยู่ในกลุ่ม Ecdysozoa ซึ่งรวมถึง อาร์โทรพอด และ หนอนกลม การค้นพบฟอสซิลแสดงให้เห็นว่าแบบการออกแบบปากของสายพันธุ์ต้น Pambdelurion เหมือนกับของไพราปูลิด ซึ่งบ่งชี้ว่าปากของพวกมันเป็นลักษณะเด่นที่มาจากบรรพบุรุษร่วมสุดท้ายของไพราปูลิดและอาร์โทรพอด แม้ว่าปัจจุบันอาร์โทรพอดจะไม่มีลักษณะนี้อีกต่อไป  พวกมันเป็นผู้ล่าที่กินสิ่งมีชีวิตไร้กระดูกสันหลังที่เคลื่อนไหวช้า เช่น หนอนโพลีคีต

บางการวิเคราะห์แนะนำว่า Priapulida อาจเป็นลำดับพืชพื้นฐานในกลุ่ม Ecdysozoa ซึ่งนำไปสู่การจัดประเภทของพวกมันว่าเป็น "ฟอสซิลที่มีชีวิต"  ฟอสซิลที่คล้ายกับไพราปูลิดรู้จักกันตั้งแต่ช่วงกลางยุคแคมเบรียน พวกมันน่าจะเป็นนักล่าหลักในช่วงยุคแคมเบรียน อย่างไรก็ตาม ไม่สามารถระบุไพราปูลิดกลุ่มหลักได้จนถึงยุคคาร์บอนิเฟอัส มีบันทึกหารพบไพราปูลิด 22 สปีชีส์ในปัจจุบัน โดยครึ่งหนึ่งเป็นขนาดมีอิโอเบนธิก
# จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ, อำเภอสำโรง และกิ่งอำเภอดอนมดแดง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเดชอุดม, อำเภอบุณฑริก, อำเภอน้ำยืน, อำเภอนาจะหลวย, กิ่งอำเภอนาเยีย, กิ่งอำเภอทุ่งศรีอุดม และกิ่งอำเภอน้ำขุ่น

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอเขมราฐ, อำเภอพิบูลมังสาหาร, อำเภอโขงเจียม, อำเภอศรีเมืองใหม่, อำเภอตาลสุม, อำเภอโพธิ์ไทร, อำเภอสิรินธร, กิ่งอำเภอนาตาล และกิ่งอำเภอสว่างวีระวงศ์

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอเขื่องใน, อำเภอม่วงสามสิบ, อำเภอตระการพืชผล, อำเภอกุดข้าวปุ้น และกิ่งอำเภอเหล่าเสือโก้ก
# Entoprocta
Entoprocta   หรือ Kamptozoa  เป็นไฟลัมของสัตว์น้ำที่อยู่ประจำที่เป็นส่วนใหญ่ มีขนาดยาวตั้งแต่  ตัวเต็มวัยมีลักษณะเป็นรูปถ้วยบนก้านยาว พวกมันมี "พวง" ของหนวดแข็งที่มีขนช่วยสร้างกระแสน้ำเพื่อดึงอนุภาคอาหารไปยังปาก โดยทั้งปากและทวารหนักอยู่ภายใน "พวง" เหล่านั้น สัตว์ที่ดูคล้ายกับไบรโอซัว (Ectoprocta) ที่มีทวารหนักอยู่นอก "พวง" ของหนวดที่เป็นโพรง วงศ์เอนโตพรอคต์ส่วนใหญ่เป็นวงศ์ที่อาศัยอยู่รวมกันเป็นอาณาจักร และจากทั้งหมด 150 สปีชีส์ มีเพียง 2 สปีชีส์เท่านั้นที่อาศัยอยู่ใน สปีชีส์ที่อยู่โดดเดี่ยวเพียงไม่กี่สปีชีส์สามารถเคลื่อนไหวได้ช้า

บางสปีชีส์ขับไข่ที่ไม่ได้รับการผสมพันธุ์ออกไปในน้ำ ในขณะที่บางสปีชีส์เก็บไข่ไว้ในห้องฟักจนกระทั่งฟักออกมา และบางสปีชีส์ใช้อวัยวะคล้ายรกในการบำรุงรักษาไข่ที่กำลังพัฒนา หลังจากฟักออกมา ตัวอ่อนว่ายน้ำไปได้สักพักแล้วจึงตั้งรกรากบนพื้นผิวที่แข็ง จากนั้นพวกมันจะเปลี่ยนรูปร่าง และทางเดินอาหารของตัวอ่อนจะหมุนไปมากถึง 180° เพื่อให้ปากและทวารหนักหันขึ้นด้านบน ทั้งสปีชีส์ที่อยู่แบบอาณานิคมและอยู่โดดเดี่ยวต่างก็สืบพันธุ์โดยการโคลนเช่นกัน โดยสปีชีส์ที่อยู่โดดเดี่ยวจะปลูกโคลนในช่องว่างระหว่างหนวดแล้วจึงปล่อยโคลนออกมาเมื่อเจริญเติบโต ในขณะที่สปีชีส์ที่อยู่แบบอาณานิคมจะสร้างสมาชิกใหม่จากก้านหรือจากไหลคล้ายทางเดิน

ฟอสซิลของ Entoprocta พบได้น้อยมาก และตัวอย่างที่เก่าแก่ที่สุดที่ระบุได้อย่างมั่นใจนั้นมีอายุย้อนไปถึงยุคจูราสซิกตอนปลาย การศึกษาส่วนใหญ่ตั้งแต่ปี ค.ศ. 1996 เป็นต้นมาได้พิจารณาว่าเอ็นโตพรอคต์เป็นสมาชิกของ Trochozoa ซึ่งรวมถึงหอยและแอนเนลิดาด้วย อย่างไรก็ตาม การศึกษาในปี ค.ศ. 2008 ได้สรุปว่าเอ็นโตพรอคต์มีความเกี่ยวข้องอย่างใกล้ชิดกับไบรโอซัว 
การศึกษาบางชิ้นจัดให้เอ็นโตพรอคต์อยู่ในกลุ่ม Tetraneuralia ร่วมกับหอย
# Gnetophyta
Gnetophyta  เป็นดิวิชันของพืช (หรืออาจจัดให้อยู่ในระดับชั้นย่อย Gnetidae หรืออันดับ Gnetales) ซึ่งถูกจัดให้อยู่ในกลุ่มพืชเมล็ดเปลือย (รวมถึง สน ปรง และ แปะก๊วย) โดยประกอบด้วยสปีชีส์ประมาณ 70 ชนิด มีสกุลตกค้างทางวิวัฒนาการ 3 สกุล ได้แก่ Gnetum (วงศ์ Gnetaceae), Welwitschia (วงศ์ Welwitschiaceae), และ Ephedra (วงศ์ Ephedraceae) หลักฐานที่ชัดเจนที่สุดของกลุ่มนี้สามารถย้อนกลับไปถึงยุคจูแรสสิก และมีความหลากหลายสูงสุดในยุคครีเทเชียสตอนต้น ความแตกต่างหลักระหว่าง Gnetophyta กับพืชเมล็ดเปลือยอื่น ๆ คือการมีองค์ประกอบท่อลำเลียงซึ่งเป็นระบบท่อเล็ก ๆ (ไซเล็ม) ที่ทำหน้าที่ลำเลียงน้ำในพืช ซึ่งคล้ายกับที่พบในพืชดอก ด้วยเหตุนี้ Gnetophyta จึงเคยถูกมองว่าเป็นญาติที่ใกล้ที่สุดของพืชเมล็ดเปลือยกับพืชดอก แต่การศึกษาด้านโมเลกุลล่าสุดได้ตั้งคำถามกับสมมติฐานนี้ โดยมีการวิจัยหลายชิ้นที่พบว่า Gnetophyta นั้นอยู่ในกลุ่มของสน

แม้ว่าจะชัดเจนว่าทั้งสามสกุลมีความสัมพันธ์กัน แต่ความสัมพันธ์ทางวิวัฒนาการที่แน่นอนยังคงไม่ชัดเจน การจัดจำแนกบางส่วนมองว่าสามสกุลนี้ควรถูกจัดให้อยู่ในอันดับเดียวกัน (Gnetales) ในขณะที่การจัดจำแนกอื่น ๆ มองว่าควรถูกแยกเป็นสามอันดับ โดยแต่ละอันดับมีเพียงหนึ่งวงศ์และหนึ่งสกุล การศึกษาด้านสัณฐานวิทยาและโมเลกุลส่วนใหญ่ยืนยันว่าสกุล Gnetum และ Welwitschia มีการแยกตัวจากกันในช่วงเวลาที่ใกล้เคียงกันมากกว่าที่จะแยกจาก Ephedra

thumb|Welwitschia mirabilis มีโคนตัวผู้
thumb|Ephedra distachya (โคนตัวผู้)
thumb|Ephedra distachya (ต้นตัวเมียที่กำลังออกดอก)
thumb|Gnetum gnemon อับเรณูตัวผู้
thumb|Gnetum gnemon อับเรณูตัวเมีย
thumb|โคนของ Ephedra californica ตัวเมีย
# จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งลดลงจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง ภายหลังจากการแยกพื้นที่บางส่วนของจังหวัดอุบลราชธานีจัดตั้งเป็นจังหวัดอำนาจเจริญ แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ, อำเภอสำโรง และกิ่งอำเภอดอนมดแดง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเดชอุดม, อำเภอบุณฑริก, อำเภอน้ำยืน, อำเภอนาจะหลวย, กิ่งอำเภอนาเยีย และกิ่งอำเภอทุ่งศรีอุดม

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอเขมราฐ, อำเภอพิบูลมังสาหาร, อำเภอโขงเจียม, อำเภอศรีเมืองใหม่, อำเภอตาลสุม, อำเภอโพธิ์ไทร, อำเภอสิรินธร, กิ่งอำเภอนาตาล และกิ่งอำเภอสว่างวีระวงศ์

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอเขื่องใน, อำเภอม่วงสามสิบ, อำเภอตระการพืชผล, อำเภอกุดข้าวปุ้น และกิ่งอำเภอเหล่าเสือโก้ก
# อาออสตา
อาออสตา , อ็อสต์  หรือ อูตา  เป็นเมืองหลักของแคว้นวัลเลดาออสตา แคว้นสองภาษาบริเวณเทือกเขาแอลป์ของอิตาลี มีระยะห่างจากเมืองตูรินไปทางเหนือ-ตะวันตกเฉียงเหนือ 110 กิโลเมตร (68 ไมล์) ตั้งอยู่ใกล้ทางเข้าอุโมงค์มงบล็องและอุโมงค์เกรตเซนต์เบอร์นาร์ด บริเวณที่แม่น้ำบูว์ตีเยกับแม่น้ำโดราบัลเตอามาบรรจบกัน
# อูร์
อูร์ (Ur   หรือ ) เป็นนครรัฐของชาวสุเมเรียนที่สำคัญในเมโสโปเตเมียโบราณ ปัจจุบันตั้งอยู่ที่บริเวณ เตลเอล-มูกัยยาร์ (Tell el-Muqayyar)  ในเขตผู้ว่าการษีกอร ทางตอนใต้ของประเทศอิรัก แม้ว่าครั้งหนึ่งเมืองอูร์เคยเป็นเมืองชายฝั่งทะเลใกล้ปากแม่น้ำยูเฟรทีส บริเวณอ่าวเปอร์เซีย แต่แนวชายฝั่งได้เปลี่ยนไปแล้ว และปัจจุบันเมืองนี้ตั้งอยู่ในพื้นที่ตอนในของแผ่นดิน ทางใต้ของแม่น้ำยูเฟรทีสมีระยะห่าง 16 กม. (10 ไมล์) จากอันนาศิรียะฮ์ ในประเทศอิรักในปัจจุบัน เมืองนี้มีอายุตั้งแต่สมัยอูเบด  และมีบันทึกทางประวัติศาสตร์ เป็นลายลักษณ์อักษรว่าเป็นนครรัฐตั้งแต่ศตวรรษที่ 26 ก่อนคริสตกาล
# การระบายน้ำทิ้ง
การระบายน้ำทิ้ง หรือ ระบบน้ำทิ้ง (หรือ sewage system) คือ โครงสร้างพื้นฐานที่ระบาย น้ำเสียหรือน้ำผิวดิน (น้ำฝน น้ำที่ละลาย) โดยใช้ท่อระบายน้ำ ครอบคลุมส่วนประกอบต่าง ๆ เช่น ท่อระบายน้ำ บ่อตรวจ สถานีสูบน้ำ ท่อระบายน้ำฝน และห้องกรองของท่อระบายน้ำรวมหรือ ท่อระบายน้ำเสีย ระบบบำบัดน้ำเสีย จนสิ้นสุดที่ทางเข้าโรงบำบัดน้ำทิ้งหรือที่จุดระบายลงสู่สิ่งแวดล้อม

ในหลายเมือง น้ำทิ้งจะถูกส่งไปรวมกับน้ำฝนในระบบท่อระบายน้ำรวมไปยังโรงบำบัดน้ำเสีย ในพื้นที่เขตเมืองบางแห่ง น้ำทิ้งจะถูกส่งแยกไปยัง ท่อระบายน้ำทิ้ง และน้ำทิ้งจากท้องถนนจะถูกส่งไปยัง ท่อระบายน้ำฝน